open-index/open-wikipedia-markdown huggingface dataset:
Funkčná asymetria hemisfér

**Funkčná asymetria hemisfér** je jav opisovaný modernou neuroanatómiou s významnými dôsledkami pre učenie a vyučovanie. Obidve hemisféry (pologule) ľudského mozgu pracujú odlišným spôsobom a jednotlivé funkcie myslenia sú v mozgu lokalizované:
*Dominantná (u pravákov obyčajne ľavá) mozgová hemisféra pracuje *sériovo*, spracováva informácie oddelene - *digitálne*, je nositeľom myslenia lineárneho, viazaného na verbálne pojmy, zovšeobecňuje, dedukuje, analyzuje, uskutočňuje numerické operácie.
*Nedominantná (obyčajne  pravá) hemisféra naopak pracuje *paralelne*, *analógovo*, celistvo, intuitívne, spracováva predstavy neverbálne - priestorové, vizuálne, je schopná postihnúť komplexnosť javu, syntetizuje, je nositeľom tvorivosti, emotivity.

Niekedy sa vzhľadom na túto veľkú rozdielnosť hemisfér hovorí o *dvoch mozgoch*.

## Pedagogika
Vyučovanie sa nemá sústreďovať iba na dominantnú hemisféru (iba abstraktne logické ponímanie látky), ale má komunikovať (porov. analógová komunikácia) aj s nedominantnou hemisférou žiaka, napr. používaním
metafor, niekedy aj paradoxov, zapojením emocionálnej zložky osobnosti a pod.

## Externé odkazy
* 

Kategória:Neurológia
Kategória:Pedagogika
Asýrčania (starovek)

**Asýrčania** alebo **Asýri** alebo **Asýrovia** boli staroveký semitský národ, ktorý vytvoril koncom 3. tisícročia pred Kr. jeden z prvých civilizovaných vyspelých štátov - Asýriu, a to v severozápadnej časti Mezopotámie, zvanej Subartu.

## Externé odkazy
* 

Kategória:Asýria
Kategória:Etniká, národy a národnosti
Asýrska ríša

**Asýrska ríša** môže byť:
*Staroasýrska ríša
*Stredoasýrska ríša
*Novoasýrska ríša

## Porovnaj
*Asýria
Asociácia učiteľov občianskej náuky a občianskej výchovy

**Asociácia učiteľov občianskej náuky a občianskej výchovy** skratka **ASUON** – má za cieľ združovať ľudí podieľajúcich sa na výchove k občianstvu a demokracii, vytvára podmienky na rozvoj a skvalitnenie učebnych osnov, textov,  učebníc, inováciu učebných materiálov, rozvoj metodickej prírpavy a pedagogickej  tvorivosti učiteľov občianskej náuky a občianskej výchovy, nepretržité vzdelávanie učiteľov a nadaných študentov občianskej náuky a občianskej výchovy, vydávanie špecializovaného časopisu.

ASUON vznikla v októbri 1994 na  ustanovujúcom  zhromaždení ASUON.

## Externé odkazy
* 

Kategória:Pedagogické organizácie
Kategória:Občianska výchova
Kategória:Občianska náuka
Kategória:Organizácie založené v 1994
At

**At** alebo **AT** môže byť:
* katalóg A. Aarneho a S. Thomsona
* "Ampere-turn" – ampérzávit
* "Acceptance test" – prebierková skúška
* "Aero triangulation" – letecká triangulácia\
* "Alimentary tract"- tráviaci trakt
* "Anaerobic threshold" – aneróbny prah
* Anguilla, kód podľa Svetovej meteorologickej organizácie
* "anti-tank" – protitankový
* "anti-terrorism" – protireroristický
* Appalachian Trail
* Appropriate Technology
* Ashmore and Cartier Islands, kód podľa FIPS a zastaraný kód NATO
* Assistive technology (pomôcky pri rehabilitácii)
* astát, chemický prvok
* Atchison County (Kansas)
* Attack Team (hra), počítačová hra z roku 2000
* Audit trail
* Auto Trend
* "Automatic transmission"- automatický prenos
* Aviation Electronics Technician, hodnosť v Námorníctve USA
* Rakúsko, kód krajiny
* Royal Air Maroc, kód IATA
* menová podjednotka rovná 1/100 Kipu, menovej jednoky v Laose
* počítač firmy IBM, pozri AT (IBM)
* formát základnej dosky, pozri AT (formát)
* Príkazová sada AT pre modemy (všetky príkazy začínajú na AT)

**aT** môže byť:
* attotesla

**at** môže byť:
* Rakúsko, doménové meno na internete
* technická atmosféra
* zavináč, na internete
* príkaz v Unixe, pozri at (Unix)
Atakovanie

**Atakovanie** (fr.) je útočenie, zaútočenie, napadnutie. Atakovanie súpera spôsobom,  ktorý
nedovoľujú pravidlá, sa nazýva faul.

## Externé odkazy
* 

Kategória:Vojenská terminológia
Kategória:Športová terminológia
Atavizmus

**Atavizmus** môže byť
*vývojový zvrat, znovuobjavenie sa vlastností, znakov alebo  názorov,  ktoré sú už z historicko-vývojového hľadiska prekonané.
*znaky vzdialených predkov, ktoré sa prejavujú u potomkov, ale už neplnia nijakú funkciu
*v prenesenom slova zmysle: prežitok
*nadbytočný orgán výnimočne sa vyskytujúci

Prejavom atavizmu je napríklad ľudská kostrč alebo slepé črevo. Podľa inej definície sú to rudimenty.

## Externé odkazy
* 

Kategória:Biológia
Vedecký ateizmus

**Vedecký ateizmus** je neoddeliteľná súčasť a stránka marxisticko-leninského svetonázoru spočívajúca v popieraní boha a v potvrdzovaní človeka ako autonómnej, aktívne a zodpovednej bytosti; disciplína  marxisticko-leninskej filozofie, ktorá v nadväznosti na dialektický materializmus a historický materializmus skúma podstatu, príčiny vzniku, vývin, štruktúru ap. náboženstva a zákonitosti jeho odumierania.

## Predstavitelia
* Friedrich Engels
* Holbach
* Vladimír Iľjič Lenin
* Maréchal
* Karl Marx

## Literatúra
* Kolektív autorov. *Ateistický slovník*. Bratislava: vydavateľstvo Pravda, 1984.
* Kolektív autorov. *Vedecký ateizmus*. Bratislava: vydavateľstvo Pravda, 1974.

## Externé odkazy
* 

Kategória:Ateizmus
Athénagoras z Atén

**Aténagoras z Atén** (iné mená: **Atenagoras z Atén**, **Atenagoras**, **Atenagoraz Aténsky**; * 2. pol. 2. stor.) bol predstaviteľ kresťanskej apologetiky, platonik a autor apológie *Posolstvo v prospech kresťanov* (napísanej okolo r. 177 n. l.).

## Zdroje

## Ďalšia literatúra
* 
* 

Kategória:Cirkevní otcovia
Athenaeum

::*Athenaeum môže byť aj [[Carihradská univerzita]].*
**Athenaeum** bola vysoká škola (ludus) v Ríme založená  v 2. stor. n. l. cisárom Hadrianom, uctievateľom gréckej kultúry, a vydržovaná zo štátnych prostriedkov. Bola pomenovaná na počesť Atén ako rešpektovaného intelektuálneho miesta.

V Athenaeu sa prednášala rétorika, filozofia, literatúra a právo. Do tej doby bolo možné študovať filozofiu len u jednotlivých  filozofov. Štúdium sa tu konalo po grécky i po latinsky.

Polohu Athenaea sa dlhý čas nepodarilo zistiť. V roku 2009 bola jej poloha objavená počas výstavby metra v strede dnešného námestia Piazza Venezia.

## Referencie

## Externé odkazy
* 

Kategória:Kultúra v starovekom Ríme
Aticizmus

**Aticizmus** alebo **Atticum genus dicendi** bol rečnícky sloh v gréckej a rímskej literatúre, vyznačujúci sa uhladenosťou a jednoduchosťou, ktorý  vznikol asi v polovici 1. storočí pred Kr. ako reakcia na aziatizmus.

## Externé odkazy
* 

Kategória:Rétorika
Atíša

thumb|right|Atiša
**Atíša** (* 982 – † 1054) bol indický učenec, ktorý v roku 1042 odišiel do Tibetu, kde zreformoval buddhizmus. Tam o 12 rokov zomrel.

## Externé odkazy
* 

Kategória:Narodenia v 982
Kategória:Úmrtia v 1054
Kategória:Indickí filozofi
Kategória:Budhizmus
Peter Atkins

thumb|Peter Atkins
**Peter Atkins** (* 10. august 1940) je anglický chemik, profesor na Oxford University. Venuje sa molekulárnej chémii. Je známy svojimi učebnicami, ktoré boli preložené do mnohých jazykov vrátane slovenčiny.

## Externé odkazy

* 

Kategória:Narodenia v 1940
Kategória:Anglickí chemici
Athaumazia

**Athaumazia** () je nečudovanie sa ničomu, čo bolo podľa stoikov podmienkou duševného pokoja.

## Externé odkazy
* 

Kategória:Filozofické pojmy
Atomárny

**Atomárny** môže byť:
*ďalej nerozložiteľný (napr. atomárny fakt, atomárny výraz, atomárny výrok)
*rozdeľujúci sa na veľmi malé čiastky; drobiaci
*zriedkavo: atómový
Antický atomizmus

**Antický atomizmus** alebo **antická atomistika** je najvýznamnejší materialistický smer antickej filozofie. Svet sa podľa tohto učenia skladá z nekonečného množstva nepatrných, večných nedeliteľných častíc – atómov, ktoré majú rôzne tvary a veľkosť, pohybujú sa sami od seba v prázdnom priestore, spájajú sa a rozpájajú, a tak vytvárajú mnohotvárnosť javov. Vo vesmíre vládne prísny determinizmus. Atomizmus vytvoril novú koncepciu bytia ako určitej masy s geometrickou podobou, s určitou váhou a polohou, a tak priniesol na svoje časy logické vysvetlenie sveta, prírody a ľudského života. Atomizmus prvý nastolil problém filozofickej koncepcie hmoty. Atóm, ako geometrický útvar postihnuteľný len rozumom, je zároveň vecou, telesom a hmotou. S tým sa tiež spája nové chápanie pohybu a pokus vysvetliť jeho vývin v procese vznikania a formovania sa sveta vylučujúce akúkoľvek absolútnu imanentnú a transcendentnú statiku. Atomizmus uvádza do kozmogonických javov matematiku a vďaka tomu takmer úplne odmytologizoval ľudské myslenie v prospech všeobecno-abstraktného myslenia, opierajúceho sa  o objektívnu skutočnosť a koncepciu atómu ako základného elementu všetkého súcna.

Podľa Jana Patočku je atomistika *„dôsledný  aritmetizmus; má po tejto stránke blízko k pytagorejstvu a jej predstavitelia na základe atomického princípu došli k dôležitým výsledkom geometrickým. Myšlienky mechanickej skladby telies zložených z elementárnych teliesok a vzniku vyšších kvalít na základe atomických štruktúr (hlavný princíp atomistických výkladov) sú v podstate dôsledky tohto aritmetizmu. Je ďalej veľmi pravdepodobné, že atomizmus bol mienený pôvodne nie ako fyzikálny (nedeliteľnosť teliesok, ktoré nie sú rozdelené žiadnym prázdnom), ale ako geometrickopriestorový (atomizmus posledných 'bodov', z ktorých sa skladá rozloha); bola to finitistická odpoveď na eleatský argument dichotómie, deliteľnosti kontinua do nekonečna, teda špekulácia o základných matematických pojmoch, hlavne o nemožnosti nekonečne malej veličiny.“* 

## Referencie

## Externé odkazy
* 

Kategória:Filozofické smery
Kategória:Fyzika
Athos (polostrov)

thumb|Poloha polostrova Atos
right|thumb|Athos 3D

**Athos** (iné názvy: **Atos, Vrch/Hora Athos, Svätý vrch, Svätá hora, Vrch/Hora Panny Márie, Ajon Oros, Ajo Oros, Oros Athos** [názvy obsahujúce slovo vrch/hora/oros sa vzťahujú aj na polostrov]; starogr. [len pre vrch] **(Vrch/Hora) Athós, Hagion Oros, Oros Athós**; grécke názvy pozri podrobnejšie nižšie) je vrch a zároveň polostrov (ktorý je vlastne len výbežkom polostrova Chalkidiki) v Grécku a na ktorom dnes leží autonómny mníšsky štát At(h)os. Je dlhý asi 50 km.

## Grécke názvy
* Ἄθως [podľa pravopisu zavedeného v r. 1982 Άθως] - starogr. *Athós*; novogr. *Athos*; doslova Athos
* Ὄρος Ἄθως [podľa pravopisu zavedeného v r. 1982 Όρος Άθως] - starogr. *Oros Athós*; novogr. *Oros Athos*; doslova Vrch Athos
*῞Αγιον Ὄρος [podľa pravopisu zavedeného v r. 1982 Άγιον Όρος] - starogr. *Hagion Oros*; novogr. *Ajon Oros*/iný prepis novogr. *Ajion Oros*/iný prepis novogr. *Agion Oros* (anglický prepis *Ayon Oros/Ayion Oros/Agion Oros*); doslova Svätý vrch
*Άγιο Όρος (alternatívny novogrécky tvar) - novogr. *Ajo Oros*/iný prepis novogr. *Ajio Oros*/iný prepis novogr. *Agio Oros* (anglický prepis *Ayo Oros/Ayio Oros/Agio Oros*)

V staroveku výraz Athos označoval len vrch, zatiaľ čo polostrov sa volal **Akté**. Dnes majú vrch aj polostrov rovnaký názov Athos, ale polostrov sa označuje aj ako **Chersonisos Athos** (Polostrov Athos) alebo **(Chersonisos) Akti** (Akti je novogrécka podoba starogréckeho Akté).  

## Mníšska republika
náhľad|Mapa monastierov na Svätej hore
Politicky tvorí polostrov (okrem jeho najsevernejšej časti) tzv. autonómnu mníšsku republiku (autonómny mníšsky štát) v rámci Grécka, ktorá ma oficiálny názov **Autonómny mníšsky štát Svätého vrchu/Autonómna mníšska republika Svätého vrchu** (iný preklad **Autonómny mníšsky štát Ajon(u) Oros(u)/Autonómna mníšska republika Ajon(u) Oros(u)** a pod., novogr. *Aftonomi Monastiki Politia Aju Orus*). V literatúra sa zvykne označovať aj skrátene ako **mníšsky štát At(h)os/mníšska republika At(h)os**. 

Rozloha mníšskej republiky je 336 km², nachádza sa tu 20 samosprávnych monastierov, počet obyvateľov presahuje 2000. V hlavnom meste Karyes sídli parlament aj správna rada (vláda). Ženy a deti do 10 rokov majú zakázaný prístup na územie mníšskej republiky.

## Dejiny
Od 9. stor. tu pôsobili pustovníci, r. 963 založený prvý monastier. Na prelome 13. a 14. stor. vzniká v mníšskom prostredí Athosu hésychazmus. Po páde Byzantskej ríše  , bola r. 1783 prijatá nová ústava, ktorá platí dodnes. Od r. 1921 pod ochranou Grécka, od r. 1926 jeho súčasť.

Na Athose sú významné stredoveké písomné a umelecké pamiatky.

## Referencie

## Literatúra
* 
* 

## Externé odkazy
* Oficiálne stránky Vrchu Athos 
* Friends of Mount Athos

## Iné projekty

## Zdroj
* 

Kategória:Grécko
Kategória:Pútnické miesta
Kategória:Athos
Atribút

**Atribút** (z lat. attribuo – pridávam, určujem) môže byť:
*podstatná, charakteristická, základná vlastnosť, pozri vlastnosť (charakteristika)
*vo filozofii: podstatná a nenahraditeľná vlastnosť veci či substancie, protiklad akcidentu, pozri atribút (filozofia)
*v jazykovede: prívlastok
*v informatike: viacero významov, napríklad nejaký príznak, jedna z definovaných vlastností, pozri atribút (informatika)
*vo výtvarnom umení: predmet pridávaný k soche alebo obrazu ako poznávací znak, pozri atribút (výtvarné umenie)
*časopis pre gejov a lesbičky, pozri Atribút (časopis)
Atychia

**Atychia** je pohotovosť k radosti bez zodpovedajúceho dôvodu.

## Externé odkazy
* 

Kategória:Psychológia
Erich Auerbach

**Erich Auerbach** (* 9. november 1892, Berlín, Nemecko – † 13. október 1957, Wallingford, Connecticut, USA) bol nemecký romanista a literárny kritik.

## Myšlienky
Realizmus je podľa Auerbacha interpretácia skutočnosti, projekt štýlu, predchádzajúceho akémukoľvek tematizovaniu.

Štýl je spôsob zobrazenia skutočnosti.

## Dielo
* *Zur technik der Frehrenaissancenovelle*, 1921
* *Dante als Dichter der irdischen Welt*, 1929
* *Das französische Publikum des 17. Jahrhunderts*, 1933
* *Romantik und realismus*, 1933
* *Neue Dantestudien*, 1944
* *Mimesis. Dargestellte Wirklichkeit in der abendländischen Literatur*, 1946
* *Introduction aux études de philologie romane*, 1949
* *Vier Untersuchungen zur Geschichte der französischen Bildung*, 1951
* *Typologische Motive in der mittelalterlichen Literatur*, 1953
* *Literatursprache und Publikum in der lateinischen Spätantike und im Mittelalter*, 1958

## Externé odkazy
* 

Kategória:Nemeckí vedci
Kategória:Osobnosti z Berlína
Augustinizmus

**Augustinizmus** je učenie sv. Augustína a jeho nasledovníkov.

## Externé odkazy
* 

Kategória:Filozofické školy
Aufhebung

**Aufhebung** (po nemecky zrušenie/vykompenzovanie/zdvihnutie) je vo filozofii dvojaký pohyb zrušenia - prekonanie a zachovanie na vyššej úrovni.

## Externé odkazy
* 

Kategória:Filozofické pojmy
Óm

náhľad|Óm
**Óm** alebo **aum** (niekedy nazývaná **udgitha** alebo **pranava mantra**) je najposvätnejšia slabika v hinduizme. Symbolizuje nekonečné brahma a celý vesmír. Považuje sa za prvotný zvuk a väčšina mantier sa začína touto slabikou (preto aj názov pranava mantra – prvotná mantra).

## Iné projekty

## Externé odkazy
* 

Kategória:Hinduizmus
Kategória:Joga
Aura

**Aura** (z gr. "ovzdušie, opar, vánok") môže byť:
*v medicíne:  zvláštny  pocit  pred  záchvatom,  najmä epileptickým, sprevádzaný  často aj čuchovými a inými vnemami; predzvesť záchvatu, pozri aura (záchvat)
*v alternatívnej medicíne a mystike: ťažko  postrehnuteľná  fosforencencia  obklopujúca  každý predmet a jav, pozri aura (pole)
*prenesene: fenomény, vyžarovanie, koncepty, témy a podobne obklopujúce tému či predmet
*v teórii umenia: podľa Waltera Benjamina „vyžarovanie“ umeleckého diela alebo osoby, pozri aura (Benjamin)
*v astronómii:
**satelit v Earth Observing System NASA vystrelený 15.7.2004, pozri Aura (satelit)
**skratka Association of Universities for Research in Astronomy.
*v geografii:
**obec vo Fínsku, pozri Aura (Fínsko)
**rieka vo Fínsku, pozri Aura (rieka)
**okres v Etiópii, pozri Aura (Etiópia)
**obec v Nemecku:
***Aura an der Saale
***Aura im Sinngrund
*výšková budova v Toronte, pozri Aura at College Park
*v informatike:
**balík animačného softvéru, pozri Aura (animačný softvér)
**program na automatizáciu životného poistenia, pozri AURA (Automated Underwriting and Risk Analysis) 
*v ikonografii: zriedkavo aureola
*staré meno personifikácie Fínska (teda fínskej panny), pozri Suomi-neito
*značka auta od GM, pozri Saturn Aura
*do roku 1997 subdivízia firmy Bowers & Wilkins  pre elektroniku
*druh fínskeho syra, pozri Aura (syr)
*zábava:
**pieseň americkej speváčky Lady Gaga, pozri Aura (pieseň)
**postava z multimediálnej série  .hack/sign and .hack/Legend of The Twilight
**album fínskej skupiny CMX, pozri Aura (album, CMX)
**album skupiny Asia, pozri Aura (album, Asia)
**album Milesa Davisa, pozri Aura (album, Miles Davis)
**postava z komiksu Flash Gordon, pozri Aura (Flash Gordon)
**film z roku 2006, pozri The Aura
Aurea mediocritas

**Aurea mediocritas** znamená po latinsky **zlatá stredná cesta**.

## Externé odkazy
* 

Kategória:Latinské výrazy
Aurora (bohyňa)

**Aurora** (iné názvy: **Auróra, Zora, Zornička**; po latinsky *Aurora*) je starorímska bohyňa ranných zôr. V gréckej mytológii jej zodpovedá Éós.

Kategória:Rímske bohyne
John Austin

**John Austin** (* 3. marec 1790, Creeting Mill, Spojené kráľovstvo – † 1. december 1859, Weybridge, Spojené kráľovstvo) bol anglický právnik a filozof práva. 

Jeho hlavným dielom bola práca "Pôsobnosť právnej vedy" - *The Province of Jurisprudence Determined -*1832, ktoré malo vplyv na ďalší vývoj v oblasti práva. Ďalej Prednášky o právnej vede - *Lectures on Jurisprudence) -* vydané posmrtne*.* 

## Život
Bol synom mlynára z Ipswichu. Stal sa prvým profesorom právnej vedy na Londýnskej univerzite. V rokoch 1826-1828 bol na študijnom pobyte v Nemecku. V rámci pedagogickej činnosti často podliehal frustrácii, čo vyvrcholilo jeho odchodom z katedry. Jeho dielo sa stalo slávnym až po jeho smrti.

Jeho manželka bola spisovateľka Sarah Austinová.

## Zdroj
* 

## Referencie

Kategória:Anglickí filozofi
Kategória:Filozofi práva
Kategória:Filozofi 19. storočia
Parantrop robustný

**Parantrop robustný** alebo  **australopitek robustný** (lat. *Paranthropus robustus* alebo  *Australopithecus robustus*; zriedkavo *Homo robustus*, staršie *Australopithecus africanus robustus*) bol druh parantropa resp. australopiteka (zriedkavo sa zaraďuje pod rod Homo). Často (aj v tomto článku) sa pod tento druh zahŕňa aj **parantrop širokozubý**/(?)**australopitek robustný** (*Paranthropus/Australopithecus crassidens*), čo je označenie pre (určité) nálezy zo Swarkransu.

## Opísanie
Prvý nález je z roku 1938 z lokality Kromdraai, objavitelia boli R. Broom a G. Terblanche. Druh  opísal R. Brrom v roku 1938 ako "Paranthropus robustus", holotypom bol nález TM-1517 z Kromdraai.

Prípadný druh Paranthropus crassidens, zahŕňajúci dole uvedené nálezy zo Swartkransu, opísal R. Broom v roku 1949, pričom holotypom bol nález SK 6.

## Poddruhy
Väčšina autorov neuznáva poddruhy. Robinson v roku 1954 navrhol poddruhy:
*Paranthropus robustus crassidens - t.j. to, čo sa niekedy označuje ako Paranthropus crassidens
*Paranthropus robustus robustus - ostatné nálezy, t.j. Paranthropus robustus v užšom zmysle

## Datovanie
Datovanie je 2,0 - 1,5 (Kimbel 2007, Soukup 2005) alebo 1,8 - 1,0 (Thurzo 1998).

## Nálezy a životný priestor
Žil v dnešnej Juhoafrickej republike, náleziská sú: Kromdraai - Member 3, Swartkrans - Member 1 - 3 (t.j. Paranthropus crassidens), Drimolen, Cooper's, Gondolin. Žil na vyprahnutej, veľmi suchej savane, v ktorej sa väčšinu roka nevyskytujú šťavnaté výhonky, čerstvé listy a dužinaté plody.

## Vývojové vzťahy
Je to regionálny variant parantropov. Vyvinul sa asi z druhu Australopithecus aethiopicus alebo Australopithecus afarensis. Z druhu Paranthropus robustus sa zrejme nevyvinulo nič (slepá vývojová línia). 

## Charakteristika
Kapacita lebky (na základe lebky SK 48) bola okolo 530&nbsp;cm³. Telesná výška bola 110–130&nbsp;cm, hmotnosť 30–40&nbsp;kg (Thurzo 1998) resp. 40-80 (Soukup 2005). „Robustná“ bola teda najmä ich lebka. Mali tiež robustnú „misovitú“ tvár s mohutnými a veľkými čeľusťami. Ich sánka bola dozadu ustupujúca, vysoká a mohutná. Skelet končatín a trupu je podobný ako pri gracilných australopitoch. Stavba ruky umožňovala efektívny silový a presný úchop. Druh bol bipédny. 

Ich lebka prezrádza, že mali potravu náročnú na prežúvanie. Asi sa živili výlučne mimoriadne tvrdou rastlinnou potravou – semenami, orechmi, hľuzami, podzemkami a pod.

## Referencie
*Wood, A.: Wiley-Blackwell Encyclopedia of Human Evolution, 2011
*Kimbel, W.: The Species and DIversity of Australopiths in: Handbook of Paleoanthropology, 2007
*Soukup, V.: Dějiny antropologie, 2005
*Thurzo, M.:Evolúcia človeka, 1998 http://www.infovek.sk/predmety/biologia/skripta/evolucia/6_kap.php 

## Iné externé odkazy

Kategória:Australopitekorodé
Automat

**Automat** môže byť:
* stroj (zariadenie), ktorý sa pohybuje alebo koná sám od seba, pozri automat (technika)
* hovorovo:
** samočinný stroj, ktorý po vhodení mincí/vložení peňazí/karty vydá tovar alebo vykoná jednoduché služby (napríklad automat na predaj cestovných lístkov MHD, predajný automat, hrací automat, fotografický automat, bankomat)
** jedáleň so samoobsluhou
* v elektrotechnike: istič
* vo vojenstve: 
** druh strelnej zbrane, pozri automat (strelná zbraň)
** nepresne: samopal
* v kybernetike: vysoko automatizovaný stroj
* v informatike: zariadenie (alebo model takéhoto zariadenia) na prevod vstupných digitálnych signálov na postupnosť výstupných digitálnych signálov, pozri automat (teória automatov)
* v spoločnosti: systém pravidiel na automatické spúšťanie opatrení a akcií podľa vývoja sledovaných parametrov, pozri COVID automat
Automat (teória automatov)

**Automat** je  matematický  model správania sa systému uskutočňujúceho zobrazenie informácie. Ak je táto informácia číslicová, hovoríme o číslicovom alebo diskrétnom automate. Pôvodná informácia  sa privádza na vstup automatu, transformovaná informácia sa objavuje na jeho výstupe. Činnosť číslicového automatu prebieha v nespojitých časových úsekoch, ktorých veľkosť nemusí byť zhodná. V tychto časových úsekoch sa na vstup automatu privádzajú vstupné symboly, ktoré automat transformuje na výstupné symboly.

## Externé odkazy
* 

Kategória:Formálne jazyky
Kategória:Teória automatov
Automatizácia

**Automatizácia** je etapa rozvoja techniky, pre ktorú je charakteristické uskutočňovanie výrobných, riadiacich a iných procesov bez priameho zásahu človeka, spojená s objavom automatických výrobných liniek (20. roky 20. stor.), automatických prevádzok a závodov, s využívaním modernej výpočtovej a riadiacej techniky (od 50. rokov 20. stor.). Automatizácia nevylučuje úplne účasť človeka, ktorý kontroluje a všeobecne riadi prácu strojov (nastavovanie strojov, zadanie programu, zásobovanie materiálom, údržba), hoci s rozvojom automatiky stroje čoraz viac preberajú aj tieto funkcie.

Automatizácia je prienikom poznatkov rôznych oborov: elektrotechniky, strojárstva, informatiky. Integruje ich a vytvára efektívnejšie riadenie technologických postupov. Automatizácia vytvára možnosti rýchleho zvyšovania produktivity práce, rastu výroby, znižovania vlastných nákladov a zlepšovania kvality výrobkov, možnosti zvyšovania efektivnosti riadenia výroby. To všetko v konečnom dôsledku spôsobuje vyššiu produktivita práce a redukciu ľudskej práce (a tým aj vznikajúcich chýb) vo výrobe.

## Externé odkazy
*
Autarkia

**Autarkia** môže byť:
*všeobecne: skutočnosť, že systém (najmä organizačná jednotka – napr. národné hospodárstvo, ekosystém, prípadne organizmus) všetko, čo potrebuje/spotrebuje vyrába z vlastných zdrojov
*v ekonómii:
**hospodárska a finančná sebestačnosť (prípadne štát s takouto sebestačnosťou)
**politika štátu s cieľom dosiahnuť hospodársku a finančnú sebestačnosť, pozri autarkia (politika)
*vo filozofii a etike: mravná samostatnosť, obmedzenie sa na seba samého, pozri autarkia (filozofia)
Autenticita

**Autenticita** alebo **autentickosť** znamená hodnovernosť, pravosť, pôvodnosť.

Kategória:Latinské výrazy
Autonómia vôle

**Autonómia vôle** je u I. Kanta princíp skutočnej morálky; vôľa sa tu riadi samou ideou  zákona vôbec, nezávisle od akéhokoľvek afektivneho alebo spoločenského určenia.

## Externé odkazy
* 

Kategória:Filozofické pojmy
Autorita (sociológia)

**Autorita** (z lat.) je uznaná alebo uznávaná schopnosť osoby, spoločnosti alebo inštitúcie pôsobiť na druhého s cieľom niečo dosiahnuť; autorita predpokladá slobodný súhlas toho, kto ju uznáva. 

Autorita výslovne rešpektuje slobodu (na rozdiel od moci alebo
nátlaku, ktorý ju buď obmedzuje, alebo neguje). Autorita sa opiera buď o danú skutočnosť (že ten, kto sa vyznačuje autoritou, je umeleckým kritikom, vedcom, lekárom atď.), o dosiahnuté postavenie (učenca, učiteľa, mudrca atď.), alebo o úrad (kňaza, policajta, administrativneho pracovníka atď.). 

Zdroj autority sa chápe podľa toho, aké významové útvary intervenujú v priebehu úvah o autorite, napr. v kresťanstve, kde ako ústredný intervenujúci významový útvar akejkoľvek úvahy vystupuje predstava alebo pojem Boha, sa zdroj autority odvodzuje od Boha.

## Externé odkazy
* 

Kategória:Spoločnosť
Verejná autorita

**Verejná autorita** je schopnosť organizovať spoločnosť pomocou noriem; najvýznamnejšou verejnou autoritou je štát, ktorý organizuje spoločnosť pomocou právnych noriem.

## Externé odkazy
* 

## Autorita - odkazy

*autorita
*vážnosť

Kategória:Sociológia
Autorstvo

**Autorstvo** je skutočnosť, že niekto je pôvodcom (autorom) určitého diela .

## Externé odkazy
* 

Kategória:Autorské právo
Autos efá

**Autos efá** (gr.) alebo lat. **ipse dixit** je *sám majster to povedal*  (autoritatívny argument Pytagorových žiakov v diskusii).

## Externé odkazy
* 

Kategória:Grécke výrazy
Auxerre

**Auxerre** je francúzske mesto v departemente Yonne v regióne Burgundsko-Franche-Comté. Nachádza sa medzi Parížom a Dijonom, pri strednom toku rieky Yonne a je preslávené auxerrskou školou. K roku 2009 malo mesto 36 702 obyvateľov.

Mesto je známe odrodami vína, ktoré sa neďaleko produkujú: Chablis, Saint-Bris-le-Vineux a Irancy. V meste sídli futbalový klub AJ Auxerre.

## Susedné obce
Auxerre susedí s Perrigny, Monéteau, Villeneuve-Saint-Salves, Saint-Georges-sur-Baulche, Venoy, Chevannes, Vallan a Champs-sur-Yonne.

## Osobnosti mesta
* Joseph Fourier (* 1768 - † 1830), matematik a fyzik

## Partnerské mestá
*  Greve in Chianti, Taliansko
*  Płock, Poľsko
*  Redditch, Spojené kráľovstvo
*  Roscoff, Francúzsko
*  Saint-Amarin, Francúzsko
*  Varaždin, Chorvátsko
*  Worms, Nemecko

## Iné projekty

## Externé odkazy
* Oficiálna stránka

## Zdroj
* 


Kategória:Mestá v regióne Burgundsko-Franche-Comté
Kategória:Obce v departemente Yonne
Avalókitéšvara

thumb|Mantra Avalókitéšvaru
**Avalókitéšvara** (-sanskritský kmeň - v dévanágarí: अवलोकितेश्वर - doslova *„pán, ktorý pozoruje (celý svet)“*; sanskritský nominatív:**Avalókitéšvarah**; čín. 觀音, *Kuan-jin*; jap. *Šo Kannon*; tib. *Čänräzig*) je jeden z najvýznamnejších bódhisattvov mahájánového budhizmu. Stelesňuje súcit (skt. *karuná*) a preto sa nazýva aj *Mahákaruná*. V tradícii théravády je známy ako *Lokéšvara* („pán sveta“). Iné jeho meno je *Padmapáni* (dosl. *„s lotosom v ruke“*)

Býva zobrazovaný so štyrmi rukami a jednou tvárou alebo s 1000 rukami a 1000 tvárami, v oboch prípadoch reprezentujú tieto formy aktívny súcit a lásku ku všetkým bytostiam. Avalókitéšvara býva námetom pre thangky, sošky alebo inú výzdobu v budhistickom umení. 

Avalókitéšvarovi prináleží mantra *[[Om mani padme hum]]*.

## Iné projekty

Kategória:Budhizmus
Avantgarda

**Avantgarda** (z fr. predvoj) je 
*vo vojenstve: predvoj, ktorý ako malý pohyblivý oddiel preniká do neznámeho územia
*skupina pokrokových priekopníkov, synonymum: predvoj
*v umení všeobecne: 
**skupina alebo generácia tvorcov, ktorí sa usilujú o pokrok, revolučnú zmenu, a to spoločenskú alebo duchovnú,  alebo  o  nové  formy  umenia,  nové  výrazové prostriedky
**prúd moderného umenia (najmä) v prvej tretine 20. stroročia, ktorého jednotlivé smery (kubizmus, expresionizmus, futurizmus, dadaizmus, poetizmus, surrealizmus) sa dištancovali od tradičných hodnôt a estetických noriem minulosti a hľadali nové témy a formy výpovede, pozri avantgarda (umelecké obdobie)
*vo filme: 
**prúd od medzivojnového obdobia zhruba do začiatku 80. rokov 20. storočia, pozri avantgarda (dejiny filmu)
**všeobecnejšie: diela stojace mimo estetický a komerčný hlavný prúd bežne hranej, animovanej, dokumentárnej kinematografie (napr. underground, abstraktný film a podobne), pozri avantgarda (nekomerčný film)
*v hudbe: označenie pre nasledujúce smery 20. storočia: impresionizmus, expresionismus, bruitizmus, neoklasicizmus, seriálna hudba, aleatorika, elektronická hudba, nová jednoduchosť, minimal music, dodekafónia, intuitívna hudba, free jazz, noise, pozri avantgarda (hudba)
*v utopickom socializme: označenie pre tendencie, ktoré majú revolučný cieľ, pozri avantgarda (utopický socializmus)
Avari (Stredná Ázia)

thumb|Birituálne pohrebiská stredného a neskorého obdobia kaganátu na južnom Slovensku a hranice neskoroavarského kaganátu
**Avari** (iné názvy: **starí Avari**, **tureckí**/**turkickí Avari**) boli nomádske etnikum ázijského pôvodu, ktoré tvorili kmene *War* a *Chun* usadené v 5. storočí v západnej Sibíri. Časť Avarov  si podrobili východní Turci, časť pred nimi utiekla a v roku 558 sa dostala do čiernomorských stepí. Ich ríša na území dnešného Maďarska sa nazýva Avarská ríša.

Po roku 568 vtrhli Avari do Panónie a podmanili si tamojších Slovanov a Slovanov v blízkom okolí. Avari porazili Gepidov a usadili sa najprv pri Sáve. Čoskoro si vytvorili stredisko v okolí Debrecína. Avari boli výbojní kočovníci a viedli vojny kvôli koristi. Najznámejším vodcom Avarov bol kagan Bajan. Slovanov údajne využívali v boji ako pechotu, ktorá tvorila ich predné voje - takzvaní *befulkovia*. V 7. storočí čelili Avari v okolí dolnej rieky Morava vzbure Slovanov - pozri Samova ríša. 

Po ovládnutí Panónie Avarmi sa Anti (kmeň neznámeho pôvodu) spojili s vojskami byzantského cisára, aby zničili panstvo Avarov. Cisársky vodca Priskos sa dostal so svojím vojskom cez Dunaj a zničil slovanské vojská pod vedením kniežaťa Musona, stojace v avarských službách. Priskos sa zmocnil aj Musonovho loďstva, ktorého i s jeho bratom zabil. 

V roku 602 Avari podnikli trestnú výpravu proti Slovanom, spolčeným s Byzanciou. Výsledok bitky je neznámy, podľa niektorých názorov ustúpili Anti do Rusi, kde boli chránení pred útokmi Avarov. 

Na konci 7. storočia ovládali Avari územie Maďarska, južného Slovenska a územie Dolného Rakúska po Alpy. Obyvateľstvo sa delilo na kočovníkov-pastierov a roľníkov. Ženy sa v čase neprítomnosti mužov stávali hlavami rodín aj spoločenstiev. Vo vyšších vrstvách sa vyskytovalo mnohoženstvo. Avarské pohrebiská sa dajú nájsť na dnešnom území južného Slovenska i na juhozápade Maďarska. S mŕtvymi pochovávali Avari aj kone, príslušníci elít pri sebe mávali opasky, šperky, luky, meče alebo šable.  

Ovládnutie slovanských kmeňov v Karpatskej kotline spôsobilo oddelenie západných Slovanov od Slovanov usadených v alpskej oblasti. Slovania Avarov nazvali *obri*, čo zrejme značilo hrozní, krutí a veľkí. Avari boli totiž veľkej postavy.

## Referencie


## Literatúra
* AVENARIUS, Alexander: Stepné národy v Európe: charakter a a vývoj avarskej spoločnosti. In: *Historický časopis*, roč. XXXVI., 1988, č. 2, s. 145  158. 

## Externé odkazy
* 

Kategória:Etniká, národy a národnosti
Renesančný averroizmus

**Renesančný averroizmus ** je smer renesančného aristotelizmu, ktorého predstavitelia sa hlásili k Aristotelovi
v Averroovej interpretácii. Renesanční averroisati popierali osobnú nesmrteľnosť duše a prisudzovali jej večnosť iba vo všeobecnej duši sveta. V tomto bode polemizovali s  renesančnými alexandristami, ktorí popierali akúkoľvek možnosť života duše po smrti človeka. Spolu s alexandristami však hlásali determinizmus a neuznávali slobodu človeka.

## Externé odkazy
* 

Kategória:Filozofické smery
Kategória:Renesančná filozofia
Kategória:Renesanční filozofi
Avíči

**Avíči** (-sanskritský kmeň) alebo **avíčih** (-sanskritský nominatív) je v budhizme: temná alebo relatívne čierna sféra,  pohlcujúca alebo ničiaca ľudskú individualitu. Je najnižšou sférou bytia, najtemnejšou z pekelných sfér.

## Externé odkazy
* 

Kategória:Budhizmus
Axiomatika

**Axiomatika** je  
*časť  základného matematického výskumu, v ktorej sa skúma metóda vypracúvania a určovania významu axióm 
*súbor  axióm  prijatých  na  začiatku nejakého hypoteticko-deduktívneho systému.

Zo sústavy axióm by sa mali dať odvodiť všetky tvrdenia v danej disciplíne. Samotné axiómy sa nedokazujú; predpokladá sa, že sú pravdivé. Sústava axióm musí byť bezrozporná; nesmú sa dať odvodiť dva protichodné výroky.

## Pozri aj
* Axiomatizácia

## Externé odkazy
* 

Kategória:Matematika
Axiomatizácia

**Axiomatizácia** je zavádzanie axióm do určitého vedného odboru a podobne.

Zo sústavy axióm by sa mali dať odvodiť všetky možné dôsledky, všetky vlastnosti objektov a procesov danej disciplíny. Pôvodne sa axiomatizácia používala v matematike, ale v súčasnosti sa s axiomatizáciou pracuje i v iný vedách, napríklad axiomatická kvantová fyzika.
## Externé odkazy
* 

Kategória:Matematika
Kategória:Metodológia vedy
An

**An-** alebo **a-** (*[[gréčtina|gr]]*.) je predpona s významom ne-, bez- (napr. vo výrazoch *an*organická chémia, *a*sexuálny, *a*synchrónny).

**An** môže byť:
* sumerská bohyňa, pozri An (božstvo)
* málo významný staroegyptský panovník 11. dynastie, pozri An (faraón)
* Antonov
* značka pre skupinu chemických prvkov, pozri aktinoid

**an** môže byť:
* aragónčina

**AN** môže byť:
* Alleanza Nazionale

## Referencie
Aziatizmus (rétorika)

**Aziatizmus** je ázijský štýl v rečníctve, ktorý vznikol v gréckych ostrovných a maloázijských obciach v polovici 3. stor. pred Kr. vyznačujúci sa vzrušenosťou a bombastom.

## Externé odkazy
* 

Kategória:Rétorika
Konský potok

**Konský potok** môže byť:

* na Liptove, pozri Konský potok (prítok Trnovca)
* v Gemeri, pozri Konský potok (prítok Slanej)
Konský potok (prítok Trnovca)

**Konský potok** je potok na strednom Liptove, na území okresu Liptovský Mikuláš. Je to pravostranný prítok Trnovca, má dĺžku 6 km a je tokom IV. rádu.

## Prameň
Pramení na južnom okraji Západných Tatier, v geomorfologickej časti Liptovské Tatry, na juhozápadnom svahu Holého vrchu (1 715 m n. m.), v lokalite Slobodná, v nadmorskej výške približne 1 290 m n. m. 

## Opis toku
Tečie Liptovskou kotlinou prevažne severojužným smerom. Od prameňa preteká na krátkom úseku juhojuhozápadným smerom cez malú rekreačnú oblasť na podhorí Tatier (chaty Baranec a Horec, dva lyžiarske vleky), vytvára výrazný ohyb prehnutý na západ a pokračuje na juh. Zľava priberá prítok (783,0 m n. m.) z oblasti Nad Uhlište, následne krátky pravostranný prítok spod Chraste (840 m n. m.) a vteká do intravilánu obce Konská, kde priberá krátky ľavostranný prítok spod Vrchlazov (895,9 m n. m.). V susednej obci Liptovský Ondrej priberá svoj najvýznamnejší prítok, pravostrannú Brestovinu (cca 680 m n. m.), preteká západným okrajom intravilánu obce a na jej okraji ústi v nadmorskej výške približne 672 m n. m. do Trnovca.

## Galéria

Image:Konská Konský potok3.JPG|Sihoť nad obcou Konská
Image:Konská Konský potok4.JPG|Umelo vytvorený stupeň
Image:Konská Konský potok5.JPG|Koryto potoka v Konskej na tzv. Vyšnom konci
Image:Konská Nameless Creek.JPG|Bezmenný prítok v Konskej


## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Západných Tatrách
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Sopotnica

**Sopotnica** môže byť:
*potok na Slovensku:
**prítok Hornádu, pozri Sopotnica (prítok Hornádu)
**prítok Hrona, pozri Sopotnica (prítok Hrona)
*sídlo:
**obec v Macedónsku, pozri Sopotnica (Macedónsko)
**obec v Slovinsku, pozri Sopotnica (Slovinsko)
**časť obce Goražde v Bosne a Hercegovine, pozri Sopotnica (Goražde)
**časť obce Kakanj v Bosne a Hercegovine, pozri Sopotnica (Kakanj)
**časť obce Gadžin Han v Srbsku, pozri Sopotnica (Gadžin Han)
**časť obce Prijepolje v Srbsku, pozri Sopotnica (Prijepolje)
Andrejov potok

**Andrejov potok** je potok v Šariši, na území okresu Bardejov. Je to ľavostranný prítok Tople, má dĺžku 7 km a je tokom VI. rádu. 

Pramení v Ondavskej vrchovine a tečie viac-menej severojužným smerom. Zľava priberá významnejší prítok (334,1 m n. m.) spod vrchu Kačalová (676,6 m n. m.). Preteká cez Andrejovú a Bardejovskú Novú Ves, južne od nej ústi do Tople.

## Referencie

Kategória:Potoky na Slovensku
Kategória:Povodie Tople
Kategória:Vodné toky v Ondavskej vrchovine
Kategória:Vodné toky v okrese Bardejov
Ždiarsky potok (prítok Hrona)

**Ždiarsky potok** je potok na Horehroní, na území okresu Brezno. Je to pravostranný prítok Hrona, má dĺžku 6,5 km a je tokom III. rádu. 

Pramení v Nízkych Tatrách, v podcelku Kráľovohoľské Tatry, na juhozápadných svahoch Homôľky (1 659,6 m n. m.) v nadmorskej výške okolo 1 320 m n. m. Tečie severojužným smerom cez Polomku v Horehronskom podolí a neďaleko nej sa vlieva do Hrona v nadmorskej výške cca 582 m n. m.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Vodné toky v okrese Brezno
Bystrá (prítok Osturnianskeho potoka)

**Bystrá** je potok v Zamagurí, na území okresu Kežmarok. Je to pravostranný prítok Osturnianskeho potoka a má dĺžku 6 km. 

Steká spod hlavného hrebeňa Spišskej Magury, kde pramení v podcelku Repisko na juhovýchodnom úpätí vrchu Repisko v nadmorskej výške okolo 1 055 m n. m. Tečie na sever, zľava priberá Kobylianku a v Osturnianskej brázde na území obce Osturňa sa v nadmorskej výške cca 715 m n. m. vlieva do Osturnianskeho potoka.

Údolím potoka vedie turistická trasa (zelená značka) a cyklotrasa z Osturne do Ždiaru.

## Referencie

Kategória:Potoky na Slovensku
Kategória:Povodie Dunajca
Kategória:Vodné toky v okrese Kežmarok
Andický potok

**Andický potok** je krátky potok na strednom Liptove, v juhozápadnej časti územia mesta Liptovský Mikuláš. Je ľavostranným prítokom Váhu, má dĺžku 3,2 km a je tokom III. rádu.

## Prameň
Tečie v Liptovskej kotline, pramení v geomorfologickej časti Galovianske háje v lokalite Záhorovisko, západne od Bodíc, v nadmorskej výške približne 640 m n. m. 

## Opis toku
Od prameňa tečie sprvu severoseverozápadným smerom, následne sa stáča smerom na sever a esovito sa ohýba. Preteká východným okrajom intravilánu Andíc, sprava priberá krátky jarok z lokality V boku a podteká štátnu cestu I/18. Ďalej tečie lokalitou Bôrovie a zároveň vytvára západnú katastrálnu hranicu mesta. Napokon podteká diaľnicu D1 i železničnú trať Žilina – Košice a na okraji katastrálneho území mesta Liptovský Mikuláš, západne od Palúdzky, ústi v nadmorskej výške 565,3 m n. m. do vodnej nádrže Liptovská Mara.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Liptovskej kotline
Kategória:Vodné toky v Liptovskom Mikuláši
Kategória:Vodné toky v okrese Liptovský Mikuláš
Konský potok (prítok Slanej)

náhľad|Konský potok v obci Kesovce
**Konský potok** je potok v južnom Gemeri, na území okresu Rimavská Sobota. Je to ľavostranný prítok Slanej s dĺžkou .

Pramení v Bodvianskej pahorkatine na juhovýchodných stráňach vrchu Makov () pri samote Barta, neďaleko slovensko-maďarskej štátnej hranice, v nadmorskej výške cca  Tečie juhozápadným smerom cez podcelky Gemerská pahorkatina a Rimavská kotlina. Na hornom toku priberá tri krátke prítoky: najprv sprava z oblasti Dimitrij, potom zľava od horárne Havran () a následne tiež zľava z oblasti Hubovskej. Na strednom toku napája Hubovský rybník, na dolnom toku preteká obcami Kesovce (tu priberá krátky ľavostranný prítok) a Štrkovec. Za obcou Štrkovec priberá sprava vodný kanál pritekajúci od obce Včelince. Do Slanej ústi v katastrálnom území obce Štrkovec v nadmorskej výške okolo 

## Referencie

## Iné projekty

Kategória:Potoky na Slovensku
Kategória:Povodie Slanej
Kategória:Vodné toky v okrese Rimavská Sobota
Bystrá (prítok Cirochy)

**Bystrá** je potok na území okresu Snina, je to ľavostranný prítok Cirochy a má dĺžku 6,2 km.

Pramení vo Vihorlatských vrchoch pod Sninským kameňom (1 006,0 m n. m.) v nadmorskej výške okolo 800 m n. m. Tečie na sever cez Beskydské predhorie, preteká rekreačnou oblasťou Sninské rybníky. Do Cirochy sa vlieva východne od mesta Snina v nadmorskej výške okolo 230 m n. m.

Z ľavej strany priberá Malú Bystrú, úsek toku od prameňa po sútok s Malou Bystrou sa často označuje ako Veľká Bystrá.

## Referencie

## Iné projekty

Kategória:Potoky na Slovensku
Kategória:Povodie Cirochy
Kategória:Vodné toky v okrese Snina
Bystrá (prítok Štiavnice)

**Bystrá** je potok na strednom Liptove, v južnej časti okresu Liptovský Mikuláš. Je to ľavostranný prítok Štiavnice s dĺžkou 6,2 km a je tokom IV. rádu. Tečie na území NAPANT-u, na hornom toku v NPR Ďumbier.

## Prameň
Vzniká v Nízkych Tatrách, v podcelku Ďumbierske Tatry, v horskej skupine Ďumbiera, kde vyteká z plesa v ľadovcovom kare na severovýchodnom svahu Krúpovej hole (1 921,9 m n. m.) v nadmorskej výške cca 1 660 m n. m.

## Opis toku
Z plesa vyteká smerom na severozápad, následne preteká druhým, väčším plesom a ďalej pokračuje smerom na sever. Na južnom úpätí Prašivej (1 591,7 m n. m.) sa potom stáča severoseverovýchodným smerom, vytvára oblúk prehnutý na juhovýchod k masívu Ludárovej hole (1 731,6 m n. m.) a pokračuje viac severovýchodným smerom. Z ľavej strany následne priberá prítok spod sedla Javorie (1 487 m n. m.) a stáča sa východným smerom. Z pravej strany ešte priberá prítok zo severovýchodného úpätia Ludárovej hole, stáča sa k ústiu severovýchodným smerom a do Štiavnice ústi na začiatku Jánskej doliny, pri horárni Pred Bystrou, v nadmorskej výške približne 867 m n. m.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Ďumbierskych Tatrách
Kategória:Vodné toky v okrese Liptovský Mikuláš
Ž

**Ž**, **ž** je 46. písmeno slovenskej abecedy.

## Iné projekty

## Externé odkazy
* 

Kategória:Slovenská abeceda
Žaba (symbol)

[náhľad|Bohyňa [Heket so žabou hlavou (Staroveký Egypt)]]
**Žaba** je mnohovýznamový symbol, ktorý sa vyskytuje naprieč rôznymi kultúrami v čase po celej Zemi.

U Sumerov sa žaba vyskytuje v básni Inana a Enki, kde Enkimu pomáha získať (neúspešne) ukradnuté božské schopnosti. Niekedy sa vyskytovala ako motív na váhach.

V Číne predstavovala žaba jinový princíp. Spojenie „žaba na prameni“ označovalo človeka s obmedzeným rozhľadom.

V hinduizme je žaba symbol pre temnú, ešte nerozlíšenú prvotnú hmotu.

V starovekom Egypte mala bohyňa Heket žabiu hlavu a žaba bola blahodarný náboženský symbol: úrodnosť, regeneráciu nový život a potomstvo, podrobnejšie pozri.

V kórejskej mytológii je žaba zlé znamenie, veľa žiab znamená koniec, zánik, ich kvákanie je znakom, že sa deje čosi zlé. V ľudovej slovesnosti považovaná za jedno z najstarších zvierat na zemi.

Pre Keltov bola žaba symbolom pána zeme a moci liečivých vôd.

V antike šlo o atribút bohýň Afrodity, resp. Venuše. Symbol plodnosti, oplzlosti, ale aj harmónie medzi milencami.

V Biblii sa žaba spomína dvakrát v Druhej knihe Mojžišovej (jedna z desiatich rán egyptských), dvakrát v Knihe žalmov a raz v Zjavení Jána. Pre kresťanstvo je to ambivalentný symbol: na jedne strane vzkriesenie, ale aj odvrátená strana hriechuzlo, závisť, lakomstvo. Napr. pre Euchéria Lugdunského bola žaba symbol diabla alebo heretika, čo vysvetľoval tým, že žaba žije v bahne a stále robí hluk. Vyskytuje sa aj ako atribút niektorých svätcov.

V slovenskej ľudovej kultúre sa žabami mysleli všetky žabotvaré, alebo sa niekedy osobitne vyčleňovali ropucha a rosnička. Kŕkanie žiab, resp. žaba na strome mala byť predzvesť dažďa. V ľudovej mágii sa používali na rôzne čary.

V Česku sa žabe nemajú ukazovať zuby, aby nevypadali. Existovala povera, že žaby môžu pršať z neba a príbehy o ženách, ktoré sa dokážu premeniť na žabu.

V psychoanalýze je žaba symbol mužského pohlavného orgánu najmä pokiaľ ide o šmykľavú žabu usilujúcu sa dostať do lôžka princeznej, žabu, ktorá sa môže premeniť na celého človeka až pri obojstrannej náklonnosti.

## Referencie


Kategória:Symboly
Žartovanie

**Žartovanie** je robenie žartov.

Podľa Ludwiga Wittgensteina je žartovanie jazyková hra.

## Externé odkazy
* 

Kategória:Humor
Žart

náhľad|Žart z roku 1899.
**Žart** alebo **vtip** je jazykový (hovorený alebo napísaný) prejav alebo niečo (skutok, čin) nemyslené vážne, ale majúce za cieľ vyvolať, vzbudiť veselosť, smiech. Žart je výrazový prostriedok, v ktorom sa realizuje komické.

## Iné projekty

## Externé odkazy
* 

Kategória:Humor
Andrej Alexandrovič Ždanov

**Andrej Alexandrovič Ždanov** (* 26. február 1896 Mariupoľ, Ukrajina – † 31. august 1948 Moskva, ZSSR) bol sovietsky politik ruského pôvodu, člen KSSZ od 1915, od 1939 člen politbyra KSSZ. Riadil kultúrnu, ideologickú a zahraničnú politiku KSSZ. Vedúci teoretik socialistického realizmu.

## Život
Narodil sa v meste Mariupoľ. Od roku 1915 bol členom strany boľševikov.

Počas zimnej vojny bol členom vojenského sovietu Severozápadného frontu. Počas druhej svetovej vojny sa podieľal na obrane Leningradu ako člen vojenského sovietu Severozápadného a Leningradského frontu. Počas blokády velenie obrany na rozdiel od väčšiny mesta nehladovalo, malo dobre zabezpečenú stravu a ostatné vymoženosti.

V roku 1944 získal hodnosť generálplukovník. Po vojne sa angažoval v presadzovaní socialistického realizmu na úkor slobodného rozvoja sovietskej literatúry.

Ako člen politického byra a sekretariátu ústredného výboru mal na starosti ideológiu a zahraničnú politiku. Od apríla 1946 pod neho spadal Úrad propagandy (vedúci&nbsp;G.F. Aleksandrov)&nbsp;a odbor zahraničnej politiky (na čele s&nbsp;Michailom Suslovom). Od augusta 1946 namiesto Malenkova&nbsp;predsedal na poradách Orgbura&nbsp;(pre kádrovú politiku). V roku 1947 zakladal Informbyro (Informačná kancelária komunistických a robotníckych strán) v ktorom ho neskôr vymenil práve Malenkov.

## Smrť
Zomrel 31. augusta 1948. Bol pochovaný pri Kremeľskej stene. Jedna z Moskovských lekárok, Lidia Timašuk, sa po jeho smrti písomne obrátila na na vedenie komunistickej strany s listom, v ktorom poukázala na možné chyby v jeho liečbe, ktoré viedli k jeho smrti. List sa dostal do pozornosti vedenia krajiny, hlavne Stalina a Beriju koncom roku 1952. Timašuk potom figurovala v tzv. prípade lekárov, ktorých obvinili zo zavinenia smrti Ždanova. Prípad prerástol do rozsiahlej kampane ohovárajúcej židovských lekárov po celej krajine a mal za následok ich rozsiahle zatýkanie. Krátko po Stalinovej smrti bol celý prípad Berijom ukončený a preživší zatknutí lekári boli prepustení ako nevinní.  Timašuk bola najprv vyznamenaná Radom Lenina, ktorý jej odňali v deň prepustenia lekárov (4. apríla 1953).

## Referencie


## Zdroje
* 

Kategória:Narodenia v 1896
Kategória:Úmrtia v 1948
Kategória:Sovietski politici
Kategória:Nositelia Radu červenej zástavy
Žáner (umelecký druh)

**Žáner** ( ← ) je skupina umeleckých diel či spôsobov vyjadrovania, ktoré majú určité rovnaké znaky (kompozičné, tematické, formové a iné).

## Príklady žánrov
* Literárne žánre (pozri zoznam literárnych žánrov)
** Biografia
** Detektívka
** Dobrodružný román
** Historický román
** Humoristická literatúra
** Literatúra faktu
** Literatúra pre ženy
** Vedecká fantastika
** Rozprávka
* Hudobné žánre
** Folklór
** Klasická hudba
** Dychová hudba
** Džez
** Blues
** Country
** Rock
* Filmové žánre
** Detektívka
** Triler
** Komédia
** Paródia (špecifický druh komédie)
** Vedecká fantastika
* Divadelné žánre
** Činohra
*** Dráma
*** Komédia
*** Tragédia
** Opera
** Opereta
** Muzikál
** Balet
* Žurnalistika
** Správa
** Glosa

## Iné projekty
 

## Externé odkazy

* 

Kategória:Umenie
Žiadosť

**Žiadosť** môže byť:
* v administratíve: ústny alebo písomný prejav, ktorým sa niečo požaduje, pozri žiadosť (administratíva)
* expresívne:
** silná túžba, žiadostivosť, pozri túžba
** náruživosť, vášeň

## Pozri aj
* žiadostivosť

## Referencie

## Iné projekty
Žiadostivosť

**Žiadostivosť** môže byť:
* vlastnosť silno túžiť, pozri túžba
* túžobnosť
* náruživosť, vášnivosť

Podľa Aristotela je žiadostivosť žiadavá, snahová zložka duše.

## Iné projekty
Primárne kozmické žiarenie

**Primárne [[Kozmické žiarenie|kozmické žiarenie]]** tvoria úplne ionizované atómy, t. j. elektricky nabité atómové jadrá bez elektrónového obalu. Najviac sú v ňom zastúpené jadrá vodíka – protóny (90%), menej jadrá hélia – alfa častice (9%) a zvyšok tvoria ťažšie jadrá až po najťažšie jadrá s protónovým číslom 92. Malú prímes primárneho kozmického žiarenia tvoria vysokoenergetické voľné elektróny. Všetky častice primárneho kozmického žiarenia sa pohybujú vysokými rýchlosťami, blízkymi rýchlosti svetla, ich kinetická energia je preto mimoriadne vysoká (1021eV).

## Externé odkazy

* 

Kategória:Astronómia